PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
[bookmark: predpis.nadpis]Návrh vyhlášky Ministerstva hospodárstva Slovenskej republiky k energetickej efektívnosti dátových centier. 
1. Základné ciele právnej úpravy:
Návrh vyhlášky Ministerstva hospodárstva Slovenskej republiky k energetickej efektívnosti dátových centier (ďalej len „návrh vyhlášky“) bude spracovaný v súlade s § 45 ods. 1 písm. l) vládneho návrhu zákona o energetickej efektívnosti a o zmene a doplnení niektorých zákonov (parlamentná tlač 1475), ktorého účelom je najmä transpozícia smernice EP a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) do právneho poriadku Slovenskej republiky. Vládny návrh zákona je v súčasnosti predmetom rokovania v Národnej rade Slovenskej republiky.
Návrh vyhlášky bude reflektovať požiadavky na zber a spracovanie údajov o energetickej efektívnosti dátových centier v súlade s požiadavkami monitorovania energetickej efektívnosti jedného z najviac rozvíjajúcich sa odvetví s rastúcou spotrebou energie. 
Rozsah požadovaných údajov taktiež reflektuje delegované nariadenie Komisie (EÚ) 2024/1364 o prvej fáze stanovenia spoločnej schémy Únie na hodnotenie dátových centier. 
1. Zhodnotenie súčasného stavu:
Podľa delegovaného nariadenia Komisie (EÚ) 2024/1364 o prvej fáze stanovenia spoločnej schémy Únie na hodnotenie dátových centier a článku 12 smernice Európskeho parlamentu a Rady (EÚ) 2023/1791 o energetickej efektívnosti majú vlastníci a prevádzkovatelia dátových centier verejne sprístupňovať informácie a kľúčové ukazovatele výkonnosti (KPI) o svojich dátových centrách. Pre zabezpečenie jednotného vykazovania a dostupnosti údajov bola zriadená európska databáza dátových centier, pričom niektoré agregované údaje sa zverejňujú na úrovni EÚ a niektoré na úrovni SR. Prevádzkovatelia poskytujú údaje pravidelne, najneskôr k 15. 5. v roku za predchádzajúci rok.
1. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania konkrétnych a konštruktívnych podnetov alebo návrhov v intenciách vecného zamerania podľa bodu 2. Lehota na zasielanie podnetov a návrhov je 5 pracovných dní.
Kontaktné údaje:
Ministerstvo hospodárstva Slovenskej republiky
Mlynské nivy 44/a
827 15  Bratislava

email:	miroslav.marias@mhsr.sk 

1. Predpokladaný termín začatia pripomienkového konania:
október-november 2026
